Държавен вестник, бр. 45, 2012 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  45
(2) Когато подготвителните действия са в 
резултат на инициатива на частен партньор, 
публичният партньор може да използва изцяло 
или частично документите по чл. 28, ал. 1.
(3) Финансово-икономическият анализ 
за държавни ПЧП и за ПЧП на държавни 
публичноправни организации се одобрява от 
министъра на финансите.
(4) Обосновката се одобрява от публичния 
партньор по предложение на назначен от него 
експертен съвет.
Чл. 31. На основата на одобрената обо­
сновка публичният партньор:
1. може да предложи актуализация на Опе­
ративния план, съответно на програмата за 
реализация на общинския план за развитие и 
включване на проекта за ПЧП в законопроекта 
за държавния бюджет, съответно в проекта 
на общинския бюджет за следващата година;
2. осигурява изготвянето на проекти на ре­
шение, обявление и документация, съответно 
описателен документ за участие в процедурата 
за определяне на частен партньор, включи­
телно проект на договор за ПЧП.
Раздел ІІІ
Процедура за определяне на частен партньор
Чл. 32. (1) Процедурата за определяне на 
частен партньор включва:
1. приемане на решение за откриване на 
процедура за определяне на частен партньор;
2. провеждане на процедура за определяне 
на частен партньор; 
3. приемане на решение за определяне на 
частен партньор, съответно решение за пре­
кратяване на процедурата.
(2) Решенията по ал. 1, т. 1 и 3 се приемат от:
1. Министерския съвет по предложение на 
министър или ръководител на ведомство – за 
държавни ПЧП и за ПЧП на държавни пуб­
личноправни организации;
2. общинския съвет по предложение на кме­
та на общината – за общински ПЧП и за ПЧП 
на общински публичноправни организации.
(3) Когато в ПЧП участват повече от един 
публични партньори, решенията по ал. 1 се 
приемат от оправомощения орган на всеки 
публичен партньор.
Чл. 33. (1) Частен партньор се определя чрез 
провеждане на открита процедура, ограничена 
процедура, състезателен диалог или процедура 
на договаряне с обявление при условията и 
по реда на Закона за обществените поръчки, 
доколкото друго не е определено в този закон. 
(2) Правомощията на възложител, опре­
делени в Закона за обществените поръчки, 
се изпълняват от публичния партньор, освен 
в случаите по чл. 32, ал. 2 и 3, чл. 34, ал. 1, 
чл. 35, чл. 38, ал. 2 и 3, чл. 56, ал. 2, чл. 57, 
ал. 2 и чл. 70.
Чл. 34. (1) С решението за откриване на 
процедурата:
1. се определят най-малко условията на 
договора за ПЧП, основните права и задъл­
жения на страните по него и максималният 
размер на нормата на възвръщаемост за 
частния партньор; 
2. се одобряват обявлението и документа­
цията за участие в процедурата за определяне 
на частен партньор, а когато процедурата е 
състезателен диалог – описателният документ. 
(2) Решението за откриване на процедурата 
се публикува в Регистъра на обществените 
поръчки.
Чл. 35. (1) Обявлението за процедура за 
определяне на частен партньор съдържа 
информацията по чл. 25, ал. 2 от Закона за 
обществените поръчки, като:
1. в предмет се описва обектът, с който се 
извършва дейността от обществен интерес, и 
се посочва, че същата се изпълнява чрез ПЧП;
2. в гаранция за изпълнение на договора 
се посочват всички гаранции, определени в 
проекта на договор за ПЧП;
3. в условия и начин на плащане се посочват 
максималният размер на плащанията, както 
и другите форми на финансовата подкрепа.
(2) В обявлението се посочват и:
1. разпределението на съществените рис­
кове;
2. условията, които определят икономи­
ческия баланс на договора за ПЧП, както и 
обстоятелствата от фактически или правен 
характер, свързани с обекта, с дейността или 
с услугата от обществен интерес, чието на­
стъпване би довело до нарушаване на баланса;
3. условията или забраните за използването 
на обекта или на част от него за обезпечения, 
ако такива се предвиждат.
(3) Публичният партньор може да включи 
в обявлението:
1. условие договорът за ПЧП да се изпъл­
ни чрез публично-частно дружество или от 
специално създадено проектно дружество;
2. ограничение на броя кандидати в съот­
ветствие с чл. 25, ал. 4 от Закона за общест­
вените поръчки;
3. други условия или изисквания в за­
висимост от спецификата на дейността от 
обществен интерес.
(4) Обявлението се вписва в Регистъра 
на обществените поръчки и се публикува в 
„Официален вестник“ на Европейския съюз 
при условията и по реда на Закона за общест­
вените поръчки. 
Чл. 36. (1) За кандидатите и участниците 
в процедурата се прилагат изискванията на 
глава четвърта от Закона за обществените 
поръчки. 
(2) Участниците представят оферта съ­
гласно глава четвърта, раздел ІІ от Закона за 
обществените поръчки, към която се прилага 
и финансово-икономически модел за осъщест­
вяване на ПЧП.